Laurent Intxauspe

Laurent Intxauspe (Donibane Garazi, 1969ko irailaren 28a - ) nafar enpresaburu eta politikaria da. 2024tik jelkidea da. Gaur egun, Donibane Garaziko auzapeza da.

 Biografia 
Laurent Intxauspe, Mixel Intxausperen semeak, merkataritza ikasi zuen Bordelen eta urte eta erdiz lan egin zuen Herbehereetan. Ondoren, Parisen kokatu zen 19 urtez, ikus-entzunezko domeinuan lan eginez. Gero, Laurentek eta bere emazteak hotel bat dute Parisen.

2013an, bikotea Donibane Garazira joan zen berriro, bere bi seme-alabek «nik izan nuen haurtzaro ia bera izan zezaten, nahiko zoragarria izan zena». Zentro-eskuineko etiketa eraman zuen 2024ra arte Intxauspek, eta Frantziako lehen ministro izaniko Édouard Philippen alderdiko kidea izan zen. 2017an Frantziako Asanblearako bozetan aurkeztu zen, Marc Oxibar Errepublikanoetako hautagaiaren ordezko gisa, Zuberoa, Nafarroa Beherea eta Biarnoko zati bat biltzen dituen laugarren hautesbarrutian. 2020ko hauteskundeetan hautatu zuten Donibane Garaziko auzapez, zerrenda zabal baten buru aurkeztu ondoren, eta Euskal Hirigune Elkargoko hautetsi ere bazen. 2023ko azarotik, Etxelekuk bultzatutako Elkarrekin Herriarentzat talde politikoan parte hartzen du.

 Erreferentziak 

Kategoria:Donibanegaraztarrak
Kategoria:Nafarroa Behereko politikariak
Kategoria:Nafarroa Behereko enpresaburuak
Kategoria:Donibane Garaziko alkateak
Kategoria:Errepublikarrak (Frantzia) alderdiko politikariak
Kategoria:Jelkideak